
   ประกาศองค์การบริหารส่วนตำบลกะรุบี
เรื่อง ผลการสำรวจสภาพปัญหาน้ำเสียในเขตพื้นที่องค์การบริหารส่วนตำบลกะรุบี

	 	ตามที่ กรมส่งเสริมการปกครองท้องถิ่นได้กำชับแนวทางปฏิบัติเกี่ยวกับการดำเนินการบริหารจัดการน้ำเสียขององค์กรปกครองส่วนท้องถิ่น ตามกฎกระทรวงซึ่งออกตามความมาตรา 80 แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535  โดยกำชับให้องค์กรปกครองส่วนท้องถิ่นที่มีแหล่งกำเนิดมลพิษที่เข้าข่ายต้องดำเนินการามกฎหมายที่กำหนด ให้จัดทำแบบบันทึกรายละเอียดของสถิติและข้อมูลซึ่งแสดงผลการทำงานของระบบบำบัดน้ำเสียของแหล่งกำเนิดมลพิษ    (แบบ ทส.1) และรายงานสรุปผลการทำงานของระบบบำบัดน้ำเสีย (แบบ ทส.2) นั้น 
		ในการนี้  จากการลงพื้นที่สำรวจปัญหาน้ำเสีย  และแหล่งกำเนิดมลพิษที่เข้าข่ายต้องดำเนินการตามกฎหมายที่กำหนด ปรากฏว่า พื้นที่รับผิดชอบขององค์การบริหารส่วนตำบลกะรุบีไม่มีแหล่งกำเนิดมลพิษที่เข้าข่ายต้องดำเนินการตามกฏหมายดังกล่าว 
	จึงประกาศมาเพื่อทราบโดยทั่วกัน
	ประกาศ ณ  วันที่  5  มกราคม พ.ศ.2564     

       (นายอับดุลเลาะ  การี)
         นายกองค์การบริหารส่วนตำบลกะรุบี

